Baronių ežeras

Baronių ežeras (bltr. Баранскае, rus. Баранское) – ežeras Baltarusijoje, Gardino srityje, Astravo rajone, Rytanės apylinkėje. Telkšo 16 km į šiaurės rytus nuo Kiemeliškių, 3 km nuo Lietuvos sienos, į šiaurę nuo Baronių kaimo. Ilgis – 1,08 km, plotis iki 0,2 km, vidutinis plotis – 0,14 km. Kranto linija vingiuota, jos ilgis 2,35 km. Ežero rina išsidriekusi rytų–vakarų kryptimi. Rinos šlaitai statūs, 10–15 m aukščio, apaugę mišku. Vakaruose krantai žemi, lėkšti. Pro Baronių ežerą prateka Vilijos intakas Klevelė. Ežeras patenka į Saračios ežeryną ir Saračios ežerų kraštovaizdžio draustinį. Šalia ežero įsikūręs Marcinovos viensėdis ir Zaazierės kaimavietė. Šaltiniai